Alcoletge suma 800 participants en la Cursa dels Tres Tossals\nLa victòria va ser per Joan Lladós i Rosamari Carulla\nA la prova llarga, en l’apartat masculí es va imposar Joan Lladós (AA Els Tres Tossals) amb 37.53, seguit de l’independent Martí Sabater, segon amb 38.09, i de Xavier Blavia (ISS Hospitalet), tercer amb 38.19. En dones, la més ràpida va ser Rosamari Carulla (Logiesport-La Guineu) amb 42.31, seguida de Mayte Hinojosa (Pedala.cat), segona amb 43.32, i d’Anna Artal (Amics Atletisme Andorra), vigent campiona de les Mitges de Ponent i actual líder de la Lliga Ponent, que va entrar tercera amb 44.07.\nPel que fa a la distància curta, Ahmed Hfairi (Esports Truga) va ser el guanyador en homes amb un temps de 19.09, pel davant de l’independent Sergi Pascual, segon amb 20.25, i d’Abel Clivillé (AA Els Tres Tossals), tercer amb 20.30. En dones, triomf d’Alicia Martín (AE Ekke) amb 25.47, seguida de la líder de la Lliga Ponent, Antonia Argilés (Clos Pons Thai Runners), segona amb 26.04, i de Núria Codina (Pedala.cat-Trotallunàtics), tercera amb 27.07.\nCom és habitual, la cita va transitar pels tres tossals del municipi, el dels Morts, la Nora i l’Agustinet, fet que la fa molt atractiva per als inscrits. Els organitzadors van mantingut el topall d’inscripcions a les 800 (450 corredors i 350 caminadors), límit que ja van establir en la passada edició, que és la quantitat màxima de participants que poden gestionar de forma que asseguri qualitat per la competició gràcies a la tasca de més d’un centenar de voluntaris.\nEn el trajecte es van instal·lar quatre punts d’avituallament i sis pantalles polvoritzadores d’aigua. El fi de festa es va fer amb un sopar amb entrepà i beguda i una disco-mòbil. Tots els participants van rebre una bossa del corredor amb diferents detalls que incloïa una samarreta tècnica Tuga amb el disseny exclusiu Els Tres Tossals. També hi va haver servei de guarda-roba, WC, dutxes i massatges.


Josep Lluís Sert, la biografia d’un gegant de l’arquitectura moderna - El Temps de les Arts\nL'arquitecte Josep Lluís Sert, en una imatge d'arxiu\nJosep Lluís Sert, la biografia d’un gegant de l’arquitectura moderna\n05 nov. 2019 11 juny 2019 Pere Antoni Pons\nDe l’arquitecte Josep Lluís Sert, Walter Gropius en va dir que havia unit “l’esperit de la Mediterrània amb el Nou Món” [en referència a les dues Amèriques]. Le Corbusier, que li va fer de mentor i amb qui van mantenir una sòlida amistat durant dècades, també va dedicar-li elogis exultants. Òbviament, que Gropius i Le Corbusier, dos dels pares més gegantins de l’arquitectura moderna, tinguessin en una tan alta consideració l’arquitecte català és una prova entre tantes del lloc que ocupa Sert en la història de l’arquitectura del segle XX. Un lloc central, protagonista, influent i encara perdurable. Equiparable al que ocupa qui va ser el seu amic, confident i còmplice creatiu Joan Miró en el terreny de les arts plàstiques.\nSer(t) arquitecto, la biografia que li ha dedicat la historiadora i crítica de l’art María del Mar Arnús (Badalona, 1945), es proposa explicar la vida i l’obra d’un home que va tenir una biografia travessada per la majoria dels grans conflictes (ideològics, polítics, socials, culturals, estètics) que van agitar i definir el segle XX, que va ser amic o com a mínim col·lega de molts dels principals protagonistes culturals i artístics del seu temps (des de la colla dels surrealistes europeus fins als pintors nord-americans que emergiren durant els 40 i 50, passant per poetes com Jorge Guillén, Pedro Salinas i Joan Brossa, entre tantíssims altres) i que va participar de tots els debats i totes les polèmiques que donaren cos teòric i forma real –corpòria– a l’arquitectura i l’urbanisme moderns.\nArnús ha optat per muntar la biografia seguint un ordre temàtic, no cronològic. Aquesta és una de les raons, juntament amb un estil purament funcional, sense color i més aviat insípid, que el llibre no tingui gaire empenta narrativa ni encara menys tensió dramàtica. El llibre es llegeix com una desfilada d’informacions curioses i interessants, però amb un interès fred. Un aspecte positiu de l’ordenació temàtica és que deixa molt clars quins van ser els punts crucials de la vida, l’obra i el pensament de Sert.\nAquests punts crucials són: 1) la relació amb Le Corbusier, primer i per sempre mestre i aviat també amic i aliat en múltiples projectes i històries; 2) la profitosa relació amb el seu oncle pintor, Josep Maria Sert, amb qui acabaria trencant per raons ideològiques; 3) la influència fundacional de l’arquitectura tradicional eivissenca (que va descobrir el 1930 en un viatge a l’illa amb els seus companys del GATCPAC); 4) la importància tant ideològica com creativa dels anys de la República a Barcelona, quan va renegar –fins al punt de la ruptura familiar– dels seus orígens aristocràtics per abraçar sense reserves el compromís amb els ideals del catalanisme d’esquerres i quan va poder posar en pràctica (juntament amb els seus companys del GATCPAC i l’ADLAN) la seva concepció del que havia de ser la nova arquitectura, racionalista, al servei de les necessitats de les persones, sense pretensions decoratives i adaptada a les exigències climàtiques i socials de l’entorn; 5) l’experiència de la derrota (la guerra civil) i l’exili (el franquisme); 6) els productius anys americans, ja fos treballant en projectes a Llatinoamèrica o exercint la docència (i també treballant en tota mena de projectes) a la Universitat de Harvard; i 7) el contacte intensíssim i fecund amb una munió d’artistes plàstics de renom, que no tan sols va desembocar en la creació del Taller Sert de Joan Miró a Palma i de les seus de la Fundació Miró a Barcelona i de la Fundació Maeght a Saint Paul-de-Vence sinó que també va portar Sert a acumular una valuosa col·lecció artística i, encara més rellevant, li va reforçar la seva concepció plàstica i escultòrica de l’arquitectura, fins al punt que un cop va afirmar (cito de la biografia) que “el arquitecto debe practicar la arquitectura con la mirada del artista” i, també, que “la propia arquitectura puede convertirse en una escultura”.\nDiu María del Mar Arnús que, de tota la sopa de tendències que hi havia als inicis de l’arquitectura moderna, finalment se n’imposaren dues: “la funcionalista dura de la Bauhaus, auspiciada por Mies van der Rohe y Walter Gropius, y la más plàstica de Le Corbusier y sus aliados latinos, que incidía en los problemas de forma más que de construcción”. Com és de suposar, Sert va ser un d’aquests aliats llatins de “Corbu”, fins al punt que la seva arquitectura pot ser definida, en línies generals, com una conjunció dels postulats racionalistes i de la llum i les herències socioantropològiques i espirituals mediterrànies.\nUn dels punts forts de la biografia d’Arnús és l’exhaustivitat i la claredat amb què dona compte de la concepció de l’arquitectura i de l’urbanisme que tenia Josep Lluís Sert. En sintetitza els aspectes troncals i gairebé innegociables al llarg de les dècades: la voluntat d’estar al servei de les necessitats de la gent, el funcionalisme, l’antitradicionalisme, el racionalisme, l’antidecorativisme, les formes simples, l’ús de materials de construcció assequibles, l’adaptació a l’entorn cultural de cada espai o país on va treballar… Arnús també n’explica l’evolució, en la qual un fet clau és que Sert va anar bandejant amb el pas del temps el caràcter estètic i emotiu de les obres, un caràcter heretat de les primeres ensenyances de Le Corbusier, i va apostar progressivament per crear els seus projectes arquitectònics i urbanístics segons una idea més orgànica i global, més ambiciosament utilitària, en termes constructius-econòmics-socials-geogràfics. I, finalment, l’autora del llibre també dona minuciosos detalls d’alguns dels seus projectes més emblemàtics: el Pavelló de la República per a l’Expo de París del 37, l’ambaixada dels EUA a l’Iraq, el Holyoke Center i el Centre d’Estudis de les Religions del Món a Harvard, el Carmel de la Paix a Chaumont…\nEls aspectes més personals de Sert, tot i que són explicats, fan la sensació de no haver estat prou aprofundits. Potser perquè l’autora té una relació familiar amb el personatge, ha preferit donar un tracte superficial als racons més conflictius de la seva trajectòria i als angles més íntims de la seva personalitat: al seu xoc amb la família –gairebé es limita a dir que es va desclassar deliberadament, per raons ideològiques, i que això va suposar un trencament–; al seu matrimoni amb la Moncha, la seva esposa de tota la vida (presenta la relació d’una manera absolutament i invariablement idíl·lica); a la seva fama de professor obert i no especialment dogmàtic però sí de creador inflexible, sever i ocasionalment volcànic i temperamental… En general, la impressió que se n’emporta el lector és que, en tot plegat, hi ha una rara, o sospitosa, absència de drama. I en les vides dels genis –tant se val si sona a clixé– de drama mai no en falta.\nEn termes ideològics, sí que Arnús descriu el personatge: el seu compromís de sempre amb el republicanisme i l’esquerra (i això que els anarquistes li volgueren fer la pell durant la guerra civil per la seva condició de noble), el seu antifranquisme, les simpaties durant els 60 i 70 pel PSUC… Hi ha un aspecte, però, que queda estranyament diluït: el catalanisme, la catalanitat militant del personatge. La biografia acaba amb unes paraules que va pronunciar Sert en un homenatge que li feren el 1972. Hi fa referència a l’interès que sempre ha sentit per les manifestacions artístiques autòctones dels llocs on ha fet feina, i acaba dient que “me intereso por las raíces de estas áreas culturales. Jamás pude romper las mías, las de mi país, Cataluña”. Més explícit, impossible.\nSi a això hi afegim que va ser educat en castellà per la seva mare i que no va ser fins a la vintena, quan ja estudiava a la universitat, que va fer-se seves la llengua i la cultura que li eren pròpies però per raons familiars li havien estat escamotejades, que durant els anys 30 va contribuir a consciència a enriquir la cultura, l’art i la política catalans (la llengua dels textos del GATCPAC i de l’ADLAN era, indefectiblement i de manera significativa, el català), que un dels vincles amb el seu amic Miró era el patriotisme, i que va ajudar sovint a difondre l’art català pel món, doncs el cert és que la importància que la biografia dona al seu catalanisme fa gust de poc. Com si el catalanisme i la catalanitat oberta i militant de Josep Lluís Sert haguessin estat una qüestió entre tantes, per la qual es pot passar de puntetes. I no: no ho van ser. Diluir el catalanisme de Sert és distorsionar el personatge.\nAmb tot, els lectors que vulguin fer-se una idea prou general i ben perfilada de l’obra, la trajectòria professional i la vida personal de Josep Lluís Sert, no hi ha dubte que tenen en aquesta biografia de María del Mar Arnús una interessant porta d’entrada.\nPortada de ‘Ser(t) arquitecto’, publicat per Anagrama\nJosep Lluís Sert i el GATPAC a Barcelona\nEtiquetes Anagrama, Josep Lluís Sert, María del Mar Arnús Navegació per les entrades


LA CUINA DE LA NÉTA (2016) – Ester Marcos | El Biblionauta\nAutor: Ester Marcos\nL’Ester Marcos, acostumada a vendre llibres, aquesta vegada ens en porta un de ben especial, el seu propi. El desembre del 2016 l’editorial Cal·lígraf treia a la venta La cuina de la néta. Tot i ser filla de mare cuinera, de l’àvia també en va aprendre la passió pel menjar, vet aquí el títol del seu primer receptari. L’il·lustrador Dani Torrent és qui acompanya l’Ester en l’elaboració d’aquest seu primer llibre, tot farcint-lo tant amb petits detalls decoratius com amb dibuixos elaborats amb l’ús de diferents tècniques.\nA La cuina de la néta hi podem trobar 53 receptes dividides en diferents seccions. Primer de tot hi trobem plats Per començar, per picar i per compartir, plats per poder fer un bon entrant o per sopar menjant una mica d’aquí i una mica d’allà. En aquest apartat hi podem trobar amanides, crestes, musclos i pebrots entre d’altres.\nCrestes d’espinacs i cabrales.\nUn cop ja ens hem entaulat, ens recomana unes receptes En plat pla on hi podem trobar alguns arrossos, pastes i carns. En plat fondo ens recomana algunes sopes o plats únics. Seguint amb variades i originals Guarnicions, tant per acompanyar carns com per acompanyar peixos. Per sucar el pa ens ofereix diferents Salses d’allò més saboroses.\nTot i que l’autora prefereix que els Postres els portin els convidats, també podem trobar alguna recepta de dolços i alguna altra amb fruita. Per acabar, ja només cal algun combinat Per fer-ho baixar, així com tisanes, sangries i diferents receptes amb licors. Malgrat el to distès, el llibre no deixa res a l’atzar i preveu tots els ingredients per passar una bona vetllada, de manera ordenada, pràctica i original.\nLes receptes que hi podem trobar són plats per quedar bé amb els convidats o per fer cada dia. El que tenen en comú és que són plats pràctics, en els quals haurem d’invertir-hi el temps just.\nTal i com li va ensenyar la seva àvia, l’Ester predica que s’ha de gaudir d’un bon dinar, però també disposar de temps per dedicar a les coses importants, com fer petar la xerrada o anar a caçar bolets. Com a bona néta, homenatjant a la seva àvia paterna ens fa coneixedors dels secrets de les migas extremenyes i de les patates amb arròs i bacallà. També ens porta un duel de vedella amb bolets que feien amb la seva mare, perquè puguem valorar quina de les dues receptes ens agrada més, ja que elles no són capaces d’escollir la més bona.\nPatates amb arròs i bacallà.\nLes receptes són de creació pròpia o bé de tradició familiar. L’Ester ens ensenya els secrets d’una cuina boníssima i divertida, sense ser massa estricte ni en les mesures ni en els ingredients. El més important és gaudir de tot el procés: la compra, l’elaboració, el cuinat i, finalment, de l’àpat en bona companyia.\nL’Ester ens anima a cuinar, a assaborir i a compartir la cuina, i això és el que hem fet nosaltres!*\n* Han intervingut en aquest “experiment” Enric Bassegoda, Josep Sancho, Daniel Genís i Meri Motos. Donem fè del fàcil que són d’elaborar les receptes del llibre, i que el resultat està per llepar-se’n els dits. Fins i tot el més sapastre de la tripulació va ser capaç de sortir-se’n en alguna cosa o altra. Encara que només fos en obrir l’ampolla de vi…\n7 d'abril de 2017 a les 11:05\nBé, jo cuinar no vaig cuina gaire però gaudir-ho sí! I puc dir que va ser una autèntica experiència. Les empanadilles van volar.


La CE arxivarà la denúncia contra Espanya per haver allunyat el "Prestige" de la costa\nLa Comissió Europea rebutja la denúncia contra el govern espanyol en la crisi del "Prestige". La Direcció General de Medi Ambient, després d'examinar les al·legacions presentades per una organització ecologista, conclou que la decisió d'allunyar el vaixell no va suposar cap violació de la normativa comunitària. Fonts pròximes a la CE consideren que les autoritats espanyoles van fer tot el possible per controlar i aturar la fuita de petroli i que també es van prendre mesures per recollir i gestionar els residus que arribaven a la costa i controlar el fuel que continua dins el petrolier. Per tant, la Direcció General recomana no obrir cap procediment d'infracció contra Espanya.\n10/03/2004 - 00.00 Actualitzat 10/03/2004 - 20.31\nLa CE està disposada a arxivar, sense obrir un procediment d'infracció contra Espanya, la denúncia que va rebre contra les autoritats espanyoles per ordenar l'allunyament del "Prestige" que va acabar enfonsant-se davant les costes gallegues a finals del 2002. Després d'examinar les al·legacions presentades per una organització ecologista, la Direcció General de Medi Ambient de la CE conclou que la decisió d'allunyar el vaixell no va suposar cap violació de la directiva 442 de 1975 sobre residus. Els serveis de la comissària europea Margot Wallstrom han admès que la directiva comunitària és aplicable a la crisi del "Prestige", i en general a qualsevol vessament de cru, però consideren que les autoritats espanyoles van fer tot el possible per controlar i aturar la fuita de petroli i que també es van prendre mesures per recollir i gestionar els residus que arribaven a la costa i controlar el fuel que continua dins el petrolier. Així, la Direcció General recomana no obrir cap procediment d'infracció contra Espanya. Tan aviat com han sabut la notícia, Greenpeace ha volgut deixar clar que la Comissió Europea no aprova l'allunyament del "Prestige" de la costa, perquè la nota de la Direcció General de Medi Ambient no es manifesta sobre la qüestió. Greenpeace recorda que la Comissió Europea recomana a tots els estats membres que remolquin tot petrolier que perdi fuel, amb la finalitat de controlar-ne les fuites i evitar la dispersió del petroli. Davant la decisió de la Comissió Europea, Greenpeace assegura que continuarà lluitant per desarxivar el cas.\nLes confraries gallegues estimen en 71 milions d'euros les pèrdues pel desastre del "Prestige"\nProfessionals de la marina mercant homenatgen el capità del "Prestige"\nLa UE autoritza la navegació d'un petrolier similar al "Prestige" que ha de passar per Espanya\nFrança no demandarà Espanya pel desastre del "Prestige"\nUn any després del naufragi del "Prestige" Nunca Máis diu que el fuel encara taca algunes costes


Séjours & Affaires Annecy Le Pont Neuf Cran-Gevrier França - Ofertes d'hotels amb els MILLORS DESCOMPTES EN LÍNIA\n8 Rue Du Rond Point, Cran-Gevrier, Cran-Gevrier, França - Veure al mapa\n"la sobrietà unita all'efficienza."\nPer als viatgers què vulguin captar les imatges i els sons de Cran-Gevrier, Séjours & Affaires Annecy Le Pont Neuf és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSéjours & Affaires Annecy Le Pont Neuf també ofereix moltes instal.lacions per enriquir la seva estada a Cran-Gevrier. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, instal.lacions per a minusvàl.lids, express check-in/check-out, aparcament de cotxes, habitació familiar.\nGaudiu de les comoditats d'alta gama com ara calefacció, escriptori, balcó/terrassa, aparell de televisió LCD/pantalla de plasma, cuina americana per tal de relaxar-vos després d'un cansat dia. Esquí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Cran-Gevrier, el Séjours & Affaires Annecy Le Pont Neuf és el lloc perfecte per una estimulant i emocionant escapada.\nTots els tipus de viatgers (399) Parelles (179) Viatgers en solitari (44) Famílies amb infants petits (98) Famílies amb infants grans (29) Grups (49)


Cap de setmana de vertigen - El Temps\nCap de setmana de vertigen\nEl consell de ministres, les accions d'Òmnium i la manifestació pels Jordis marcaran l'agenda política.\nTal com va demanar Mariano Rajoy, el president Carles Puigdemont va respondre en una carta al seu requeriment afirmant que la declaració d'independència romania suspesa. No va ser suficient i el Govern espanyol anuncià l'imminent aplicació de l'article 155. Dissabte hi ha convocat un consell extraordinari de ministres per activar l'article que permetrà el Govern espanyol prendre les institucions catalanes.\nÉs per això que els partits del Govern català es preparen per al pitjor dels escenaris. Amb una possible il·legalització dels partits independentistes sobre la taula del debat al si del Partit Popular i amb els activistes Jordi Cuixart i Jordi Sànchez a la presó, dissabte a la tarda, el passeig de Gràcia acollirà una nova manifestació multitudinària en protesta per l'empresonament dels presidents d'Òmnium Cultural i l'Assemblea Nacional Catalana. Serà la segona mobilització a Barcelona amb aquest motiu.\nEl context polític és el propici perquè el Parlament de Catalunya acabi activant la independència en un termini no massa llarg. De moment, es preveu que l'aplicació del 155 podria passar pel Senat espanyol (l'última cambra que l'ha d'aprovar) a finals d'octubre. Fins llavors, sense cap gest de diàleg pronosticable, els partits del Govern català podrien declarar definitivament la República Catalana. Així ho va indicar Carles Puigdemont en la carta d'ahir al matí al Govern espanyol.\nAlhora, Òmnium Cultural ha anunciat l'inici d'una sèrie "d'accions directes pacífiques" que tindran lloc des d'aquest mateix divendres. La primera de totes, la retirada massiva de diners dels bancs per pressionar l'Estat.\nTic-tac, tic-tac... #ALesDeu


Eleccions al Parlament de Catalunya 2021 a Badalona :: Notícies :: Ajuntament de Badalona\n11/02/2021 ::padró d'habitants i Cens Electoral\nUn total de 155.353 electors i electores podran exercir el seu dret a votar el pròxim diumenge 14 de febrer a Badalona amb motiu de la celebració de les eleccions al Parlament de Catalunya 2021. A Badalona hi haurà 45 locals electorals amb 250 meses. En aquests comicis s’han habilitat el poliesportiu Joaquim Blume, al barri de Sant Crist de Can Cabanyes i l’escola Les Ciències, al carrer de la Ciència, número 19, del barri de Montigalà, com a locals electorals.\nPer a la celebració d’aquests comicis, que tenen lloc en una situació marcada per la pandèmia de la Covid-19, l’Ajuntament de Badalona ha preparat un dispositiu especial per garantir les mesures sanitàries recomanades.\n• S’ha contractat una empresa de neteja que s’encarregarà de fer la neteja i la desinfecció prèvia i posterior a tots els locals electorals. A més, durant tota la jornada hi haurà personal de neteja.\n• Seguint les instruccions de la Generalitat tots els locals estaran condicionats i dotats de les mesures de prevenció sanitària com pantalles, guants, mascaretes, equips de protecció individuals (EPI’s), termòmetres, gel hidroalcohòlic, etc.\n• Per tal de garantir el compliment de les mesures de prevenció sanitària i atendre qualsevol dubte de la ciutadania en aquest sentit, l’Ajuntament ha contractat 60 persones que estaran a les entrades i als locals electorals. Aquestes persones controlaran l’accés ordenat dels votants i informaran periòdicament sobre les instruccions i mesures de seguretat. A més, com a tots els comicis electorals, un dispositiu especial dels agents de la Guàrdia Urbana de Badalona i Mossos d’Esquadra, amb presència als locals electorals, vetllaran i garantiran la seguretat.\nMés informació: Protocol específic per a l’adequació dels col·legis electorals i per al procediment de vot en mesa electoral i escrutini per a les properes eleccions al Parlament de Catalunya de 14 de febrer de 2021 (Generalitat de Catalunya): https://bit.ly/3jIbAOH\nEl Govern de Catalunya recomana anar a votar segons una distribució de franges d’acord amb la situació sanitària personal. El seguiment d’aquestes indicacions no és obligatori, si bé s’apel·la al sentit comú, a la bona voluntat i a la responsabilitat de cadascú per fer-ne seguiment en benefici de la seguretat sanitària general.\n• 09.00 a 12.00 hores: els col·lectius de risc.\n• 12.00 a 19.00 hores: els votants no pertanyents ni als col·lectius de risc ni en quarantena.\n• 19.00h a 20.00 hores: els col·lectius de persones en quarantena–contagiats, contactes estrets i sospitosos.


El Sant Andreu marxa de la lliga | Andreuenc\nEsportJordi Cochran 17/04/2016\nLa situació institucional també afecta el primer equip del Sant Andreu. El Cerdanyola, sense fer un gran partit, s’ha endut una victòria per 1-2 del Narcís Sala. L’equip entrenat per Joan Esteva s’ha avançat en el marcador en el minut 15 quan Brian ha transformat un clar penal que havia comès el porter del Cerdanyola sobre el mateix jugador andreuenc. El Cerdanyola amb dos gols en els minuts 42 i 62 ha pogut remuntar el partit i el Sant Andreu en cap moment s’ha vist capaç d’igualar el marcador. Una derrota que, matemàticament, deixa a l’equip sense opcions per jugar la promoció d’ascens.\nEl partit ha començat amb un Cerdanyola pressionant molt a dalt i posant en dificultats el Sant Andreu. En el minut 3, Segovia, amb una gran intervenció, ha evitat el gol en una falta lateral del Cerdanyola penjada a l’àrea. A partir d’aquest moment el conjunt andreuenc ha començat a prendre el comandament del partit. Una ocasió d’Hugo en el minut 7, amb un gran cop de cap, ha obligat Coca, porter del Cerdanyola, a fer una gran intervenció. El refús li va caure a Felipe però el seu xut va ser desviat a córner per un defensor.\nEn el minut 13 ha arribat la greu errada del partit en una centrada de Payán, des de la banda esquerra, que semblava que el porter Coca l’agafaria sense problemes. El porter ha mesurat malament i se li ha escapat la bola. El refús li ha caigut a Hugo, que a menys d’un metre de la porteria, ha envià ta pilota, amb un remat de cap, al pal. Per sort dels andreuencs, un minut més tard, una passada a l’espai a Brian dins l’àrea, la ha pogut controlar i ha driblat el porter que, ja superat, ha comés un clar penal, però l’àrbitre s’ha estalviat ensenyar la vermella clara per Coca. Brian ha xutat el penal enganyant el porter. El seu xut ha anat a la dreta i el meta s’ha llençat per l’esquerra.\nEra en aquests moments quan el Sant Andreu jugava millor i creava més perill. Hugo ha tingut alguna ocasió més però no l’ha sabut transformar. I quan semblava que s’aniria al descans amb l’1-0 Daisuke ha rebut una pilota dins l’àrea andreuenca i amb una gran definició al segon pal ha batut Segovia. Injust resultat per tal com havia anat el partit. Amb l’empat s’ha arribat al descans.\nEl gol del Cerdanyola just abans del descans ha fet molt de mal anímicament al Sant Andreu que en la segona part s’ha vist com un equip sense esma i actitud. Durant els primers quinze minuts de la segona el conjunt quadribarrat ha tingut una possessió estèril de la pilota, sense ser capaç de crear ocasions de perill en cap de les dues àrees. En el minut 62 l’àrbitre –que ha estat molt permissiu amb els visitants i massa rigorós amb els locals a l’hora d’assenyalar infraccions amb més de 20 faltes en contra dels locals i tot just 5 en contra dels visitants – no ha vist una més que possible falta a Hugo en camp propi i Daisuke ho ha aprofitat per arribar a la línia de fons per centrar. La seva passada l’ha rematat Javi Sánchez dins de l’àrea petita i ha posat per davant en el marcador al Cerdanyola.\nJoan Esteva ha fet tres canvis per intentar variar la dinàmica del partit, però no ha estat així. Només Roca, entrant des de la banqueta, ha estat actiu en el matx. L’exjuvenil andreuenc ha tingut una ocasió amb un xut llunyà que ha sortit desviat. L’única jugada amb cert perill a favor del Sant Andreu l’ha tingut Payán amb una combinació amb Alberto, el juvenil que va debutar amb el primer equip la jornada passada contra la Muntanyesa, dins l’àrea del Cerdanyola. Però el xut de Payán ha colpejat en un defensor que ha enviat la bola a córner.\nPer culminar la nefasta mantinal, Manu Viale, en el minut 86, ha vist targeta vermella per una falta quan intentava rematar un córner. Al final derrota d’un Sant Andreu sense actitud en la segona part. L’equip no travessa un bon moment i la situació institucional no convida a millorar-la. A més a més, durant el partit s’han sentit càntics i s’han vist pancartes demanant la dimissió del president, Manuel Camino.\nFotografia: Una altra decepció al Narcís Sala | J.Andreu (arxiu)\nEtiquetes: Cerdanyola FCNarcís SalaTercera DivisióUE Sant Andreu


AUDITRADE · Auditors · Consultors\nTel.:(+34) 934 140 777\nCol·laborem amb les empreses en el disseny, implantació i manteniment dels sistemes d'informació mes eficaços i en l'anàlisi de la informació resultant, proposant les més adequades recomanacions.\nAssessorament general continuat\nAssessorament en el disseny d'estadístiques, quadres d'informació, models de "reporting" i pressupostos\nRevisió i seguiment continuat dels sistemes d'informació aplicats. Anàlisi de la informació, detecció d'errors i elaboració de conclusions\nAssessorament en l'elaboració dels comptes anuals, “Reporting Package” i altres informes\nMitjançant la nostra revisió - "Due Diligence" - de diferents àrees del negoci que es vol adquirir, aportem al comprador una avaluació independent i detallada del negoci del venedor, revisant l'existència de possibles passius ocults i contingències en totes les àrees d'estudi. En els processos de "Due Diligence" cobrim les àrees financera, comptable i fiscal.\nRealitzem les nostres intervencions sobre empreses, negocis, branques d'activitat o actius en els que combinem diferents sistemes d'anàlisi i criteris.\nProcessos d'adquisició o venda\nInformes d'expert independent (fusions, adquisicions, aportacions no dineràries)\nEmissió d'accions i participacions\nCol·laborem amb les empreses en el disseny dels procediments i sistemes d'informació que garanteixin la fiabilitat de les dades, sintetitzin els indicadors clau en la gestió del negoci i permetin la identificació de desviacions i l’aplicació de mesures correctores.\nSistemes d'organització i informació\nLa nostra experiència com assessors d’empresa ens permet tenir una visió independent i plural de les problemàtiques d'organització i informació de les empreses i de les solucions més efectives. En aquest aspecte, col·laborem amb els nostres clients en la cerca i implantació de l’opció més adient en els processos d’informatització.\nDictàmens pericials en l'àmbit judicial\nPreparem Informes Pericials objectius i independents en l'àmbit econòmic, financer i comptable, per a ser utilitzats per les parts o pels seus assessors legals en qualsevol fase d'un conflicte i en les diferents jurisdiccions.\nLes nostres intervencions s'emmarquen en la següent normativa:\nEls nostres serveis inclouen entre d'altres:\nAqui van els missatges d'error o exit


Aquest tràmit us permet exercir el vostre dret d'accés a la informació pública a títol individual o en nom i representació de qualsevol persona jurídica legalment constituïda.\nNo obstant, l'expedició de còpies i la transposició a formats diferents de l'original poden restar subjectes a una contraprestació econòmica establerta, si s'escau, per la corresponent ordenança fiscal.\nEntitat o òrgan administratiu que disposi de la informació.\nResolució: la notificació de la resolució s'efectuarà en el termini d'un mes, a comptar del dia següent a la recepció de la sol·licitud.\nPròrroga: aquest termini es pot prorrogar, si ho justifiquen el volum o la complexitat de la informació requerida, fins a un termini igual a la meitat de l'inicial. La pròrroga i les causes que la motiven han d'ésser comunicades a l'interessat.\nSuspensió: només es pot produir la suspensió en els casos establerts expressament per la Llei 19/2014 i per la legislació general sobre règim jurídic i procediment administratiu.\nLa sol·licitud s'entén estimada si l'Administració no resol i notifica en el termini establert, llevat que una norma amb rang de llei estableixi expressament un efecte desestimatori, total o parcial, amb relació a una determinada informació.\nEn el cas de silenci administratiu estimatori, l'Administració està obligada a facilitar l'accés a la informació pública en el termini de trenta dies, a comptar del moment en què el sol·licitant ho demana.\nNo es pot adquirir per silenci administratiu el dret d'accés si concorre algun dels límits establerts per la Llei 19/2014 o altres lleis per tenir accés a la informació pública.


Les gimnastes del Club de Gimnàstica Rítmica l'Almara de Burjassot han realitzat una gran temporada esportiva | Valencia Extra\nLes gimnastes del Club de Gimnàstica Rítmica l'Almara de Burjassot han realitzat una gran temporada esportiva\nAquesta temporada ha sigut molt positiva per al Club de Gimnàstica Rítmica l’Almara perquè els seus gimnastes han aconseguit grans triomfs esportius en l’àmbit individual. El treball i l’esforç desenvolupat per cadascuna d’elles els ha valgut per a obtenir molt positius resultats en les diferents competicions en les quals han participat.\nEn el Campionat d’Espanya Individual, clubs i autonomies, l’equip de primera categoria, màxima en l’àmbit nacional, format per Miriam Guerra i Victoria Plaza, ambdues esportistes es van proclamar subcampiones d’Espanya. Així mateix, Miriam Guerra, gimnasta en seguiment per la Selecció Nacional, va obtenir una meritòria sisena plaça en primera categoria individual. Miriam era el primer any en el qual competia en la categoria regna amb el que, la victòria, és encara més important.\nPer la seua banda Ruth Pastor, en categoria júnior, s’ha proclamat, juntament amb les seues companyes del Club Mabel, subcampiona d’Espanya, tant per equips com per autonomies.\nL’equip aleví, format per Alba Justícia, Esther Honrubia i Judith Coleto, que s’estrenaven en categoria absoluta, va aconseguir classificar-se en una meritòria quinzena posició.\nDes del Club també destaquen el gran treball realitzat per Sofia Zanón que, durant aquesta temporada, ha representat a Espanya amb la selecció júnior en diferents tornejos internacionals, paral·lels a les copes del món, obtenint la quarta plaça en cércol. A més, per equips, en la World Cup celebrada a Guadalajara i en el Campionat d’Europa disputat en Holon (Israel), es va classificar la desé primera.\nA tot açò s’uneix que tant Sofia com Miriam han quedat Campiones d’Espanya per seleccions autonòmiques en edat escolar.\nUna gran temporada per a totes elles i, indubtablement, per a la gran família del Club de Gimnàstica Rítmica l’Almara de Burjassot.


Colle Uliveto Vico Equense Itàlia - Ofertes d'hotels amb els MILLORS DESCOMPTES EN LÍNIA\nvia Belvedere, 10, Vico Equense, Vico Equense, Itàlia, 80069 - Veure al mapa\n"Luigi and Jasmina were the most hospital hosts one could hav..."\nTant si es tracta d'un viatge de plaer com si és de negocis, Colle Uliveto és una elecció d'allotjament magnífica quan visiten Vico Equense. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Colle Uliveto, l'excelent servei i instal.lacions superiors faran de la vostra estada una experiència inoblidable. Magatzem d'equipatge, aparcacotxes, servei d'habitacions, servei de cangur, instal.lacions de barbacoa són només algunes de les comoditats que fan que Colle Uliveto sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com parc infantil, jardí que faran de la vostra estada una experiència inoblidable. Gaudeixi d'incomparable serveis i d'una localització de prestigi a Colle Uliveto.\nTots els tipus de viatgers (55) Parelles (20) Viatgers en solitari (2) Famílies amb infants petits (13) Famílies amb infants grans (9) Grups (11)


Esperança Camps - Dietari | Ciutadella\nÉs curiós. La setmana passada, dues periodistes diferents, en dues ciutats diferents, em van preguntar com és que feia sortir Menorca a quasi totes les meues novel•les, si fa tants anys que visc fora de l’illa. De manera automàtica vaig contestar a la primera, i també a la segona companya, que Menorca no la puc abandonar mai perquè Menorca no m’abandona a mi. No es deixa abandonar. L’entrevistadora de Barcelona em va mirar rar. La de València es va posar a riure. Això sí, totes dues ho van traure als articles que van escriure.\nHi ha un vers de Pere Xerxa que no em cans de repetir, és quasi un mantra per a mi: “els qui hem nascut a la mar, tenim per pàtria una barca”. Enguany ha fet un hivern molt dolent. Hem tingut ventades i mala mar, i fins i tot un delobí. L’han malmesa molt, la barca, tant, que ara sotsobra.\nM’heu de disculpar, escric aquest post acabada d’arribar d’un dinar feliç amb una amiga de l’ànima. Hem rigut i hem arreglat el món, com fem sempre. Hem pres un cafè boníssim, i un gelat de torró, amb dues culleres. Hem passat per una llibreria i hem remenat per totes les seccions. I a l’autobús de tornada a casa he llegit un opuscle de Vila-Matas sobre Paul Auster, un dels meus autors preferits. Era un dia redó avui. Fins que he connectat l’ordinador, he consultat els correus, i he llegit aquest post de la meua amiga Maite.\nJa n’he parlat alguna vegada aquí de la malaltia moral que afecta l’Ajuntament de Ciutadella. No em sembla necessari explicar el drama que va començar el 31 de juliol passat quan vuit regidors i l’alcalde, Llorenç Brondo, es van donar de baixa del PP i es van atrinxerar en els seus càrrecs per continuar governant en minoria, vigilats d’enfora pel seu antic partit. Idò bé, avui, quan el Sr. Alcalde ha vist que per fi, els partits de l’oposició havien arribat a una entesa per presentar una moció de censura contra ell i conformar un nou govern, ha dimitit. Per motius personals, diu, perquè no pot compaginar l’alcaldia amb la seua professió. Avui? Ahir sí que podia? I el mes passat, també?\nAquesta maniobra em sembla d’una vulgaritat i d’una falta d’elegància inqualificables. I a més, constitueix una traïció a la ciutadania. Els ciutadans que van votar l’alcalde, també els que van votar el Partit Popular, volien una corporació municipal que gestionés un pressupost i que fes funcionar la ciutat. Aspiraven a tenir un Ajuntament que resolgués problemes, enlloc de crear-los. Necessitaven uns regidors solidaris amb la crisi econòmica que devasta desenes de llars del nostre poble. En lloc d’això, la infàmia.\nLes nou persones que es van donar de baixa del partir amb el qual van arribar al poder van trair la cosa més sagrada que tenen les democràcies: el vot, la voluntat popular. Amb el seu gest, han comés la pitjor de les deslleialtats que és traslladar a l’àmbit públic els problemes interns d’un partit polític. I encara han anat més enfora, quan han vist que la seua poltrona estava en perill han tornat a jugar brut. Dues vegades? Són capaços de fer trampes dues vegades seguides davant de tots nosaltres?\nDemà dematí, quan aquestes persones surtin al carrer, quan vagin a prendre cafè o a dur els fills a escola, o a comprar el pa, aquestes persones seran capaces de mirar a la cara els seus conciutadans? Aquells que els paguen el sou amb els seus impostos? Aquells que un dia els van dipositar la seua confiança?\nAquest post tan llarg està escrit apressa i malament, bull com la magnèsia, però tenc clara una cosa i l’he de dir, l’he d’escriure per espantar el fantasma de la desafecció: la política no és això que han fet aquestes persones. Tots els polítics no són així.


Ahir, avui i demà: Festes de Primavera no pels més joves\nFestes de Primavera no pels més joves\nEls rètols dels carrers fa setmanes que ens avisen la imminent arribada de les Festes de Primavera. Malgrat tot, cada any les festes resten impassibles per un ampli conjunt de la població. La manca d'activitats adreçades al jovent, centrada sobretot en els concerts, els quals, els dels grups principals tenen un preu d’entre 18€ i 21€, i amb només la presència d'un grup en llengua catalana transforma aquestes festes en impopulars i a anys llum del que haurien de ser les festes populars de la segona ciutat del Principat.\nEns trobem en un any de crisis econòmica on el jovent som un dels sectors més afectats, no només per la precarietat laboral que fa anys que patim com a joves, sinó pel que encara és més greu: la manca de treball. Creiem que és abusiu cobrar fins a 21€ per uns concerts que, a priori tractant-se de les Festes populars i remarco la paraula populars, haurien de ser accessibles tal com diu l'alcaldessa Núria Marín “on tothom pugui gaudir de l'espai públic”. Sembla però, que per l'alcaldessa dins del conjunt tothom no hi compta amb el jovent.\nPer altra banda, la manca de presència de música en català menysprea i discrimina una vegada més la llengua pròpia de la nostra ciutat, així que quan l'alcaldessa diu “participar dels seus costums, des dels més arrelats dins de la nostra cultura catalana” serà que per cultura catalana entén la presència d'un sol grup amb una part de la seva discografia en català.\nLa passada legislatura les JERC vam presentar, a través del Grup Municipal d'Esquerra, una moció per la creació d'un Carnet Cultural Jove. Avui dia, anys després, encara segueix sense aplicar-se. Creiem que aquesta és una bona eina per apropar el jovent al consum de la cultura i de les Festes de la nostra ciutat i, per tant, creiem que és una bona oportunitat per posar-la en pràctica i de fomentar la participació del jovent en les Festes Majors.\nUn any més les Festes de Primavera passaran per la nostra ciutat impassibles pel jovent, el qual no pot participar plenament en el seu contingut, discriminat lingüísticament i econòmicament.\nPublicat per Annabel a 17:56\n18 de novembre de 2009, a les 22:26:00 CET


Florenci Salesas: Ocells\nAvui és un d'aquells dies que entenc els fanàtics dels ocells.\nPublicat per Florenci Salesas a 21:42\n?????????????????????????????????????????????????????????????????????????????????????. Per cert, me'ncanta la teva nova capçalera!!\n12 de juny de 2009 a les 12:53\nHe, he, he... mira-la ella com comenta la més curteta i enigmàtica de les entrades que he fet darrerament. De fet, crec que he batut el rècord d'entrada curta, encara que no hagués estat molt difícil (autocrítica de la fàcil).\nTé a veure amb que, després d'uns dies de molts nervis, ahir vaig estar absolutament hipnotitzat i relaxat pel vol de la gran varietat d'ocells que es veuen des de la terrassa de la nova casa. És un luxe, la veritat. Em sento com un pobre de sota un pont al qual li haguessin regalat un Rolls Royce, amb el seguro i l'impost de circulació pagat de per vida. Crec que mai m'he sentit tan "netejat" d'esperit, absort pel vol d'aquestes criatures, ara inquietants, ara amigables.\nSí, és clar que m'agraden els ocells, però no en sóc un fanàtic o un gran coneixedor. Ahir vaig entendre per primer cop a aquesta gent. Em va venir al cap un de molt especial, un home que ha escrit centenars de poesies a aquestes bèsties voladores. Un final de dia feliç, certament.\nGràcies per a floreta a la nova capçalera: ja li ho diré; segur que es posarà tan contenta que el pont es reconstruirà de cop, ni que sigui una mica.\nHas vist la bestiesa sobre el buster Keaton? Cintinuo, però, sense saber a quin lloc van prendre aquella foto, que a tu et sonava. Podria que fos a Barcelona: a la primera part de l'article parlen de que tota la comitiva comença el seu viatge a la capital. En fi, misteris.\nVergonya: el contrast de la brevetat de l'entrada amb el de la biga de ciment armat que t'escric com a resposta...\n12 de juny de 2009 a les 18:42\nA mi els ocells no m'agraden gaire, i no acostumo a mirar el seu vol.... serà pq al viure a Barcelona els únics ocells que puc veure són coloms i cotorres? No els puc sofrir... a mi m'agradaven molt les caderneres, però ara ja no se'n poden tenir.\nSi que he estat seguint molt atentament el teu article sobre Keaton, i estic comparant fotos. Les cadires de platja on elles estan assegudes, aquelles de mimbre, són les mateixes que hi havia als jardins de l'Hotel Terramar, ja et passaré alguna foto.. i aquella dels dos fent broma pot ser Barcelona, però segueix tenint una cosa familiar.... seguiré buscant.\n13 de juny de 2009 a les 9:53\nInteressant el que dius dels ocells. Jo, d'entrada, sóc més aviat dels que emocionalment se sento tocat per Els Ocells de Hitchcock que pel Joan Salvador Gavina del Richard Bach. No arribo a ser dels que odien els ocells, ni molt menys, però tampoc sóc dels que només veure'n un cauen enamorats i comencen a produir poesies a velocitat de metralleta. És aquí el perquè de la sorpresa que vaig tenir sobre aquesta nova sensació de fascinació. La veritat és que era increible de veure la varietat de vols. Bé, en fi, una experiència.\nPer cert, que déu n'hi do les investigacions que has fet (a les quals no ajuden poc els teus coneixements!). Mira, un coneix les cadires, l'altre els personatges que s'hi asseien i en un altre cas serà, potser, al contrari (encara que segur que tu coneixes molts més personatges que jo cadires). Moltes gràcies per haver-te pres la molèstia.\nI bé, ara et deixo per anar a acabar una experiència al·lucinant a la Fira de la Ciència.\n14 de juny de 2009 a les 8:22


El Racó de la Veu del Cor: de juny 2008\nLa Llum de les Paraules (10)\n"Preocupar-se és fer servir la teva imaginació per a crear alguna cosa que no vols".\nPublicat per Jordi Morella a dilluns, de juny 30, 2008 Cap comentari:\nPassejar sota la pluja, deixant que les gotes llisquin per la teva cara i tu sentir les seves formes acaronant el teu cos; asseure’s al costat d’un rierol, potser amb els peus a l’aigua, sentint com la seva força i vitalitat inunden el teu esperit; caminant per la natura, a l’aire lliure i sentir com el vent remou els teus cabells i colpeja el teu rostre, emportant-se els teus pensaments; banyant-te en aigües tranquil·les abraçant-te i purificant el teu cos i el teu esperit, són totes elles, maneres de meditació on et sents un amb el lloc i el lloc és un amb tu. Sents el benestar dins teu i tot el teu ser asserena el teu cor i el permet obrir-se més per a sentir la unicitat divina de la creació en aquell instant.\nEn aquests moments no penses, només sents la teva essència en mig d’un paratge on tot es troba en harmonia, i la calma i l’ordre diví es manifesten allà on els teus ulls s’aturen. Tu, llavors, ets part d’aquesta creació manifestada des de l’amor. És quan sents el benestar en tu i sobren les paraules. Les emocions més subtils apareixen i Déu es manifesta a l’obrir les portes del teu interior. Tot floreix i el benestar obtingut és immens. No calen paraules, només deixar-se emportar pels moments plens d’emocions i sentiments de plenitud emergits del teu interior. La veritable calma fa presència i el temps s’atura per instants. Llavors, tu ets tu.\nA vegades necessitem aturar-nos i parar el nostre moviment. Ens cal buscar un lloc on reposar i, en el silenci i la quietud, deixar que la nostra ment reposi una estona de tot el control que ha volgut tenir fins ara a la nostra vida. Permetre’ns no pensar ens porta a tornar a connectar amb aquell ser que som i recobrar la integritat. Deixar que la nostra ment descansi de la responsabilitat que s’ha agafat per voluntat pròpia, ens permetrà recordar qui som, i no qui ens pensem que som. Ens induirà a la connexió amb la nostra veritable essència, i llavors, les portes del ser que som s’obriran de bat a bat i tornarem a Casa.\nAsserenar el nostre esperit ens induirà a manifestar la nostra divinitat i a netejar el camí en el qual ens trobem a la vida. La ment s’aturarà i apareixerà el silenci després de tant soroll hagut a la nostra part mental. Quan el silenci apareix, un gran buit es manifesta dins nostre, podent sentir la unió amb l’infinit del “no-res”, del Tot. Senzillament ets i les portes de la saviesa i el món espiritual es manifesten davant teu. Només sents i la plenitud del ser que ets, s’eixampla per tot el firmament, sent un amb ell i ell un amb tu. Llavors sabràs de la teva grandesa, a l’adonar-te de la teva magnificència espiritual per a poder sentir el que sents.\nQuan deixem que la nostra ment no ens dirigeixi i silenciem les seves ordres per a descansar una estona, és quan el benestar interior apareix. Es reben sensacions especials i totes relacionades amb l’amor, la calma i l’harmonia. Llavors, tu ets tu. Les portes de l’autoconeixement s’obren de bat a bat, experimentant un estat interior on la teva ment no té cabuda. Déu, llavors, es manifesta en tu.\nSom sers divins, sers espirituals amb una experiència dins de la forma. Si aconseguim no identificar-nos amb la forma, la nostra vida prendrà una altra dimensió, més pròpia de la nostra divinitat.\nMeditar ens permetrà sentir el que som i adonar-nos qui som i el què hem de fer a cada moment de la nostra vida. Meditar és estar connectat amb el veritable ser que ets i estar obert de cor.\nPassejant, planxant, cuinant, conduint, corrent, banyant-te, són moments que, aturant la teva ment, pots arribar a sentir el veritable ser que ets i renovar-te de l’amor, procedent de la Font que tots provenim, per a continuar el teu camí.\nEn la meditació, Déu es manifesta en tu.\nPublicat per Jordi Morella a dimecres, de juny 25, 2008 Cap comentari:\nL'Escola a l'estiu (juliol)\n· Dia 2, dimecres: 7è Bloc: El Nen Interior. Horari: 20’15-21’45h. Preu: 70€\n· Dia 4 i 11, divendres: Taller sobre la Prosperitat. (2 sessions). Horari: 20’15-22’15h. Preu: 70€\n· Dia 6, diumenge: Taller sobre la Rendició. Horari: 16’30-20’30. Preu: 70€\n· Dia 7, dilluns: Taller per a domesticar (controlar) la nostra ment. Horari: (9’30-13’30). Preu: 70€.\n· Dia 7, dilluns: Taller d’escriptura emocional. (5 sessions)Horari: (tarda). Preu: 120€.\n· Dia 7, dilluns: 1r. Bloc: Qui sóc jo?. Horari: 20’15-22’15h. Preu: 120€\n· Dia 8 i 15, dimarts: Taller sobre la Rendició. Horari: 20’15-22’15h.(dues sessions). Preu: 70€.\n· Dia 9 i 16, dimecres: Taller d’aprenentatge a la vida. Horari: 20’15-22’15h.(dues sessions). Preu: 70€.\n· Dia 10, dijous: 3r. Bloc: Viure Conscientment. Horari: 20’15-21’45h. Preu: 70€.\n· Dia 13, diumenge: 2n. Bloc: El Poder Interior. Horari: 9’30-14-30h. Preu: 110€.\n· Dia 13, diumenge: Taller d’aprenentatge en la vida. Horari: 16’30-20’30h.). Preu: 70€\n· Dia 14, dilluns: Taller sobre la prosperitat. Horari: 9’30-13’30h. Preu: 70€.\n· Dia 20, diumenge: Reiki II nivell. Horari: tot el dia. Preu: 150€\nHi ha altres opcions per a aquestes activitats. Si esteu interessats o voleu més informació dels cursos i tallers al llarg d’aquest mes o de l’estiu, truqueu al : 935404843, o bé, envieu un correu electrònic a: lessencia@hotmail.com .\nTanmateix, podeu passar pel propi centre:\nc/ Itàlia 37 (a prop del mercat) – El Masnou\nPublicat per Jordi Morella a dilluns, de juny 23, 2008 Cap comentari:\nSaber sobre el nostre futur\nA vegades, hi ha situacions en la nostra quotidianitat que ens fan gràcia i les acceptem com a cosa normal en la vida que vivim, però que és perjudicial per la nostra ànima i esperit. Hi ha moltes situacions que les acceptem com a normals però només són fruit d’una educació rebuda basada en la infravaloració del ser humà, la crítica i el judici cap els altres. Res d’això beneficia a la nostra ànima.\nUn d’aquests aspectes és la xafarderia, el voler saber coses que ni són beneficioses per nosaltres ni ens aportaran res de bo a la nostra vida. Voler saber per saber sense més altre finalitat que la d’omplir la nostra ignorància a través de les coses i situacions dels altres, és un acte inconscient del malestar i buit interior de les persones. La xafarderia no beneficia a la nostra ànima.. Quan més ens capfiquem en aquest aspecte, més ens indica l’allunyats que estem de nosaltres mateixos. Quan més vulguem saber dels altres, és un indici de la nostra ignorància espiritual, de girar l’esquena al nostre ser.\nAquestes persones omplen el seu ego a través dels altres, i així troben un sentit fictici a la vida, perquè continuen sentint la buidor en el seu interior.\nSaber i saber dels altres està relacionat amb un altre aspecte, que és el que m’ha donat peu que avui escrigui unes paraules sobre el fet de saber coses de la nostra vida futura.\nAquells que assisteixen a les sessions de l’Escola d’Espiritualitat, saben que no totes les respostes els hi responc quan me les fan. Hi ha un motiu per a no donar- lis la resposta que esperen. D’alguna manera, ja els hi estic donant, segons aquell moment. Hi ha qui em retreuen que em venen per a trobar respostes i jo no els hi dono quan me les pregunten. Hi ha un motiu.\nHi ha altres persones, en la meva vida quotidiana, que s’enfaden perquè no els dic coses de la seva vida, conforme com els hi anirà o què passarà amb una situació concreta.\nTant unes com les altres, manifesten una curiositat i impaciència alhora sobre el seu procés a la vida. Cadascú segueix un ritme d’aprenentatge, Cadascú es troba en un punt del camí cap el despertar de la consciència i l’autoconeixement. Haig de dir, que no sempre, per més que insisteixin, vol dir que estan preparats per a acceptar o entendre la resposta que jo els pugui arribar a donar. No tothom es troba a punt de rebre el que ha d’escoltar o sentir.\nVoler saber de nosaltres en un futur o sobre la nostra vida és un procés d’aprenentatge i paciència. És no estar concentrats en el present, que és l’únic moment que existeix. Allò que hagi de venir ja vindrà i quan més ens coneguem nosaltres, més ens adonarem quina és la direcció a seguir a la nostra vida i com acabarà.\nLes persones volen saber del seu futur. Els fa gracia. Tenen curiositat de voler saber de la seva vida posterior, d’algun esdeveniment en concret, o trobar respostes en relació diferents àmbits de la seva existència. No tothom està preparat per a rebre les respostes adequades. Una cosa és el que diuen les seves boques, i l’altre, les seves ànimes. Per més que vulguin saber i insisteixin, no sempre les seves ànimes estan preparades. M’he trobat a vegades, que m’han fet una pregunta i no els he respost. Els he dit que més endavant, ells ja se la contestaran. Així va ser. En altres moments, a una pregunta d’algú, l’he ignorada dient-li que més endavant ja li respondré. Efectivament, quan la persona estava més preparada, llavors li vaig respondre. En altres ocasions, algú pot demanar aspectes més espirituals i profunds de la seva vida, però un ha d’estar preparat per a entendre perfectament el que se li respondrà i no sempre ho està. Recordo una situació personal que vaig voler saber quin era el meu pla diví en aquestes vida, i els meus guies espirituals, els meus acompanyants de la Llum, em van dir que encara no estava preparat i que d’aquí a 6 mesos tornés a preguntar- lis que llavors ja estaria preparada la meva ànima per a acceptar el que se m’havia de dir, però que abans, m’havia de treballar uns decrets (unes pregàries) diàriament. Així ho vaig fer i als sis mesos justos em van dir allò que volia saber.\nHem de ser pacients perquè, si ha de ser, tot ens arribarà, mentre estiguem preparats. Si se m’hagués dit quan no estava preparat, m’hagués apartat del camí, segons em van dir posteriorment.\nRecordo una situació d’algú que va voler que li digués coses sobre una situació en concret de la seva vida, que ell notava que jo sabia. En un principi no li vaig voler dir, perquè no era el moment. Ell, d’alguna manera va insistir, i cosa no normal en mi, li vaig transmetre part del què sabia. Sabeu el resultat obtingut en aquella persona? Més confusió i indecisió.\nAmb això us vull dir que no sempre estem preparats per a rebre una informació sobre la vida. Si quan demanem alguna cosa a Déu, als nostres guies o a la vida, i no obtenim allò que hem expressat, penseu que potser no esteu preparats per a rebre-ho encara, o que no és important per a vosaltres en aquell moment. Hem d’acceptar allò que la vida ens dóna. A vegades, hem de ser nosaltres qui ho hem de trobar, no que algú de fora ens ho digui. L’empeny, l’esforç i el treball personal per a arribar al resultat, serà el que necessitarem per a preparar-nos per a rebre allò que volem saber.\nVolem que algú ens digui com ens anirà la vida o una situació en concret. De res serveix saber sobre el nostre futur si tu no estàs preparat per a acceptar-ho. Per tant, no vulgueu saber més enllà del present. Si ha de ser, ja ho sentireu dins vostre. Allò que no rebeu en el vostre cor, és que, potser, encara no esteu preparats per a rebre-ho. En el seu moment, tot serà.\nCadascú té un camí a seguir, amb un ritme concret. La predisposició és important, i el grau d’evolució espiritual també. Podem saber quasi tot, per no dir tot, de la nostra vida, però tot en el seu temps. Quan estiguem preparats, se’ns revelarà. No tinguem pressa per a saber coses que potser no entendrem en el seu moment. Quan aquest arribi, llavors sabrem el per què de la demora. Ara estarem preparats.\nVisquem el present i només vulguem entendre el present, a nosaltres mateixos i deixem de voler saber dels altres (xafarderies) i voler saber del què serà de nosaltres més endavant a la vida.\nQuan estiguem preparats se’ns farà saber.\nPublicat per Jordi Morella a dijous, de juny 19, 2008 Cap comentari:\nLa Llum de les paraules 9\n"Mestre és aquell qui s’avança en el camí per a indicar després, per on han de passar els altres."\nQue passeu una bona setmana, i que l'amor i la pau siguin en vosaltres.\nPublicat per Jordi Morella a diumenge, de juny 15, 2008 Cap comentari:\nCap on ens dirigim enguany?\nAquest any 2008 està sent un any de molta neteja. Les energies que ens estan arribant, estan fent que les nostres vides trontollin per a sacsejar el pes feixuc d’un passat que ja no hi ha raó de ser que es manifesti ara. Alguns de vosaltres heu notat aquestes energies i us ha fet prendre la decisió de tancar-se d’alguna manera en vosaltres per a no ser emportats pel rebombori que es produeix en el vostre entorn o a la vostra vida. En ella han aparegut situacions que us han empès a reflexionar i obrir-vos, a connectar amb el veritable ser que sou. Com ja he dit, alguns de vosaltres ho heu pogut notar, i encara ara, així està sent.\nA tots us dic, els que noteu aquesta energia sanadora, i als que no la noteu, que ha arribat l’hora d’alliberar al vell ser que hi ha en vosaltres. El vostre cor us està parlant molt clar i fort. Us està anunciant un període de centrament i alliberament de tot allò que ja no us serveix per a viure com ho heu estat fent fins ara. Alguns de vosaltres heu començat a donar passos, dins d’aquest 2008, per a connectar amb la vostra veritable naturalesa. Us heu endinsat en el camí de l’espiritualitat, com a camí per a sentir el benestar interior i escoltar la veu de la vostra saviesa interior.\nEns trobem en un període de gran activitat energètica, on la seva presència pot aportar amor i sanació a tots aquells que es predisposin. El mes de maig va ser un mes de molta llum pel planeta i el ser humà. Aquest estiu, i sobre tot el juliol, hi haurà un nou esclat d’aquesta energia amorosa. Aquest mes de juny les coses començaran a posar-se al seu lloc per a molts de vosaltres, i juliol, encara hi haurà més amor i llum a les vostres vides. Aquesta energia en la qual ens trobem ens portarà a ser allò que veritablement som i a poder aconseguir aspectes del nostre passat que fins ara eren bloquejats. Quan més cap a l’estiu anem, més llum hi haurà a les nostres vides. Potser haureu de prendre decisions, potser hi haurà aspectes que haureu de trencar i allunyar-vos, potser us sentireu com tristos i ganes de plorar constant, no us amoïneu, perquè seran senyals que l’amor és en vosaltres i us està alliberant, netejant bloquejos del vostre passat. Potser, fins i tot, la vida us aportarà molt amor, d’una manera conscient per part vostra . El com actuarà aquesta energia en cadascú, depèn de cada ser humà, perquè no tots necessiteu el mateix.\nDes del mes d’abril, que les influències d’aquestes energies ens envolten per a poder donar un pas més en el nostre procés d’evolució. Hem vingut a aquesta vida a ser feliços, entre altres aspectes, i aquest any és un pilar fonamental perquè així sigui.\nEl mateix succeeix a nivell mundial, polític. A partir d’aquesta tardor, es faran passos importants per a establir la pau en l’orient mitjà, així com d’altres cap a una consciència de respecte vers la terra i solidaritat i pactes amb països en conflicte o necessitats d’ajuda. Quan més ens apropem al 2012, més la humanitat despertarà la seva consciència i s’unirà per a crear una nova terra on es pugui viure en harmonia, respecte i amor.\nEns dirigim cap a la sanació del planeta i el ser humà que l’habita, i aquest any, aquest estiu s’estan creant els pilars perquè tot sigui.\nObserva la teva vida i només el millor desitja esperar, perquè tot el que t’està succeint i et succeirà et portarà a ser més tu, i a viure segons creus que has de viure.\nPublicat per Jordi Morella a dijous, de juny 12, 2008 Cap comentari:\nEtiquetes de comentaris: aQ\nActivitats d'aquest mes\n- Aquest dijous, dia 12, es farà la xerrada mensual a les 20’15h. al centre L’essència. El tema d’aquest mes és: “Símptomes del despertar espiritual”.\n- El proper dia 18 s’obre un nou bloc de l’Escola d’Espiritualitat, concretament, el cinquè, que tracta del tema de "El Gran Pla Diví (el per què de tot)".\n- Hi ha previst obrir un nou grup del quart bloc: "La Mort (el cicle de la vida)".\n- Per raons de problemes físics per part d’un dels presentadors del programa de Ràdio Premià de Mar, la col·laboració que havia de fer el dijous passat, es realitzarà el proper dia 19, a les 20’08 minuts, més o menys, després de les notícies.. El tema que es tractarà serà el de:”Les virtuts” en el ser humà.\n- Hi ha previst obrir nous tallers d’espiritualitat pràctica, així com de Reiki i altres blocs de l’Escola.\nPer a tots aquells que estigueu interessats en assistir en alguna de les activitats, o rebre informació sobre elles, podeu trucar al 935404843, o bé enviant un correu electrònic a: lessencia@hotmail.com\nSi us voleu passar directament pel mateix centre, ens trobem a:\nc/ Itàlia 37 (tocant al mercat) - El Masnou (Barcelona)\nSi voleu que les activitats de l’Escola d’Espiritualitat es realitzin en la vostra població, podeu trucar al 606098752, o bé, enviant un e–mail a: emaeljordimorella@yahoo.es\nPublicat per Jordi Morella a diumenge, de juny 08, 2008 Cap comentari:\nNovetats de darrera hora!\nDegut a malaltia d'un dels presentadors del programa "Converses vora el foc", el programa es trasllada al proper dijous, dia 19.\nUna abraçada i que l'amor i la pau siguin en vosaltres.\nPublicat per Jordi Morella a dijous, de juny 05, 2008 Cap comentari:\nUna vegada, una gota d’aigua reposava sobre un núvol esperant el moment més adequat per a deixar-se caure i anar a parar al lloc que més creia que seria l’apropia’t.\nEn el seu viatge va conèixer altres gotes que com ella es preparaven per a deixar-se anar. Arribà un moment que el núvol s’obrí i totes caigueren menys la nostra gota que es resistia deixar-se anar perquè ella volia triar el lloc on anar a parar.\nDes de sobre el núvol veié com les seves companyes de viatge regaren els camps pels quals passaren. La nostra gota s’enganxà al núvol no volent caure.\nAnaren passant les hores, i res!, no va veure cap indret que li fes el pes. Va fer-se de nit i continuava dalt de la nuvolositat esperant el moment adequat perquè volia deixar-se anar quan ella ho cregués convenient.\nVa viatjar tota la nit, i un nou dia despuntà. Era un dia meravellós. El sol semblava que volgués ser el protagonista d’aquella nova jornada. Degut als seus raigs, el sol començà a escalfar aquell núvol i poc a poc, la gota s’anà assecant fins a desaparèixer.\nLes persones, a vegades volem fer les coses a la nostra manera, quan les oportunitats que se’ns brinden, ja són la millor manera per a nosaltres. Tant esperem i esperem que aquestes poden desaparèixer de la nostra vida i llavors es queixem i diem que la vida no ens somriu.\nLa vida ens dóna tot allò que necessitem en aquell moment, però no sempre ens deixem anar, com la nostra gota, i al final, podem perdre el tren, aquest tren que ens portarà al nostre major bé i al dels altres,... a la felicitat.\nL'Escola d'Espiritualitat obra a l'estiu\nUs comunico que aquest estiu no tancarem les portes per poder arribar a tots aquells que esteu interessats en les sessions que s’imparteixen en els diferents blocs i tallers.\nLes novetats anunciades -en aquest mateix blog la setmana passada- del 11è Bloc : tallers d’espiritualitat pràctica tindran una representació important en aquests mesos d’estiu.\nPer a tots aquells que tingueu curiositat en saber què és això de l’espiritualitat i com portar-la a terme en el dia a dia, o bé aquells que ja hàgiu fet els diferents blocs o estigueu fent i vulgueu una mica més de pràctica o concretar més com treballar allò que se us està transmetent, els tallers anomenats anteriorment us ajudaran en la vostra quotidianitat, perquè la pugueu gaudir més i sentir més sovint el benestar interior.\nLa majoria d’aquests tallers seran pràctics, on es donaran unes pautes per a treballar-se un personalment i aplicar les eines del nostre poder interior que cadascú té per naturalesa.\nTotes les activitats en el centre, es realitzaran en dilluns, diumenges i tots els dies a partir de les 20’15h.\nContinuaran realitzant-se els cursos de Reiki (tots els nivells) i obrint-se nous blocs cada mes.\nPer altre cantó, si esteu interessats que algun dels blocs de l’Escola d’Espiritualitat o tallers d’Espiritualitat pràctica es realitzin en la vostra població podeu enviar-me un e -mail a la següent direcció: emaeljordimorella@yahoo.es\nEn cas que estiguéssiu interessats quedaríem d’acord en l’horari a realitzar degut que hi ha diferents opcions al llarg dels dies de la setmana, tant matí, tarda vespre o nit.\nSi viviu a El Masnou o en les poblacions properes i voleu assistir a les activitats programades en el propi centre d’aquesta població, podeu trucar al: 935404843.\nPer a qualsevol informació, propaganda o consulta relacionada amb l’Escola d’Espiritualitat podeu posar-vos en contacte amb el telèfon exposat o enviant un correu electrònic a l’adreça anterior.\nQue tingueu un bon dia i una feliç setmana.\nPublicat per Jordi Morella a dilluns, de juny 02, 2008 Cap comentari:


Acte de col·locació de la primera pedra del CEIP Ses Planes - Ajuntament de Sant Josep\nInici > Noticias > Acte de col·locació de la primera pedra del CEIP Ses Planes\nAquesta tarda ha tingut lloc la cerimònia de col·locació de la primera pedra del CEIP Ses Planes. Presidida per l’Alcalde de Sant Josep de sa Talaia, Josep Marí Ribas, i el Conseller d’Educació i Universitat, Martí March, també ha comptat amb la presència del President del Consell d’Eivissa, Vicent Torres, la Consellera de Presidència, Pilar Costa, la directora del CEIP Ses Planes, Laura Carrascosa i María José Moreno en representació de l’Amipa del centre i en qualitat de la seua secretària.\nAixí mateix, també han assistit el Gerent IBISEC, Miquel Coll, la Delegada d’Educació, Margalida Ferrer, els tinents d’alcalde, Ángel Luís Guerrero i Ana Ribas, el director general de Planificació, Ordenació i Centres, Antonio Morante, la regidora d’Educació, María José Guisado i el d’obres públiques, Josep Guasch, el delegat de l’empresa constructora TECOPSA, Javier Orenes, diversos representants del claustre i de l’Amipa del centre i l’arquitecte i arquitecte tècnic de l’IBISEC, Mario Noguerón i Pedro Ángel Pividal.\nEl terreny del futur centre escolar, on ja s’han començat les obres, ha acollit representants de totes les institucions implicades, a més d’una nodrida representació del claustre del professorat i membres de l’AMIPA, a més d’alguns pares i mares curiosos que no s’han volgut perdre un esdeveniment històric com aquest.\nSeguint el cerimonial indicat, l’Alcalde i el Conseller d’Educació han donat la benvinguda a les persones assistents i, acompanyats del President del Consell, la consellera Pilar Costa, la directora del centre i la secretaria de l’AMIPA han introduït dins l’urna que farà de càpsula del temps i primera pedra simbòlica les primeres planes dels diaris del dia d’avui de Diario de Ibiza i Periódico de Ibiza y Formentera, dos imatges-recreació impreses del futur centre, una mostra de monedes de curs legal (1 moneda de 2 euros, 1 moneda d’1 euro, 1 moneda de 50 cèntims, 1 moneda de 20 cèntims, una moneda de 10 cèntims, una moneda de 5 cèntims, 1 moneda de 2 cèntims i una moneda d’1 cèntim). Així mateix, per part de la direcció del centre s’hi ha dipositat el decret i ordre de creació de l’escola, datat de 2016, i un text i dibuix signat per l’alumnat, documents als quals s’hi ha afegit una còpia de la notícia de l’inici de les classes del col·legi a les Escoles Velles per part de l’Amipa. El darrer objecte estat l’acta d’aquesta cerimònia que moments abans ha estat signada per l’Alcalde i el Conseller.\n“Ha estat un camí llarg per arribar fins aquí. Aquesta escola ja comença a ser una realitat i no podríem estar més contents. Vull donar les gràcies especialment a les mares i pares i a la direcció del centre per la seva paciència i comprensió. Aviat, aquest terreny que fonyam, serà la nova llar d’una comunitat educativa que des de fa un parell d’anys ja treballa i que s’ha convertit en la família del CEIP Ses Planes. Una escola, un centre educatiu, sempre és indicatiu de la qualitat i la bona salut de la societat que l’envolta, ja que educa, crea consciència de comunitat i enforteix les nostres arrels. Aquest nou centre serà, n’estic segur, un gran motor social pel nostre municipi” – ha declarat l’Alcalde.\nPer la seva part, el Conseller ha destacat la importancia de les infraestructures educatives i ha agraït la bona sintonia amb l’Ajuntament de Sant Josep « Estic segur que aquest centre serà un referent de modernitat i cohesió en la comunitat educativa de l’illa. Aquestes infraestructures, tan necessàries sempre han de ser una prioritat».


Les empreses de lloguer lamenten que el veto provisional sigui just a l’estiu\nUn grup de turistes desplaçant-se amb segway davant la platja. MANOLO GARCÍA\nBarcelonaL’Ajuntament de Barcelona va prohibir ahir provisionalment la circulació de segways per la zona del front marítim. Malgrat que es tracta d’una mesura temporal, mentre es prepara una regulació definitiva, les companyies que lloguen vehicles de mobilitat personal d’aquest tipus ja van mostrar ahir la seva incomprensió davant el veto. Per exemple, el soci propietari de Fun Segway Barcelona, Lluís Descàrrega, lamenta que la decisió arribi just a l’estiu, quan tenen més feina.\nLa intenció del consistori barceloní és definir una nova legislació que generi consens entre les empreses del sector i la resta de grups polítics. Tal com corroboren des de les companyies de lloguer, els contactes van començar fa una setmana. Alhora, fonts municipals admeten que serà “un procés llarg”, perquè s’ha de classificar una àmplia gamma de vehicles, i després definir per on poden circular i amb quines condicions. La decisió de l’Ajuntament que més ha desagradat al sector, però, és que no els renovaran els permisos mentre no s’enllesteix la nova regulació.\nDes del consistori apunten que la seva voluntat és “garantir una mobilitat sostenible” i reduir la pressió sobre els vianants. Amb el veto als segways a la zona compresa entre l’Hotel Vela i el carrer Marina pretenen descongestionar el passeig Marítim, mentre es protegeixen “els actors més febles de la piràmide de la mobilitat, els vianants”. L’Ajuntament admet que aquest tipus de vehicles “faciliten un nou tipus de mobilitat”, però remarquen que poden ocasionar “disfuncions” en algunes zones de la ciutat, com a Ciutat Vella.\nA més, el govern municipal es felicita d’estar preparant “una regulació pionera a Europa”, tot i que apunta que hauria de ser la Direcció General de Trànsit (DGT) qui decidís per on pot passar cada tipus de vehicle. “No podíem esperar eternament”, avisen des del consistori.\n“Potser haurem de tancar”\n“Si aquesta decisió l’haguessin pres al novembre no hauria passat res, però aquesta prohibició en temporada turística ens pot enfonsar el negoci”, apunta Descàrrega. El propietari d’una de les empreses que lloguen aquest tipus de vehicles a Barcelona assegura que des del sector no entenen la decisió, justament ara, quan ja estaven en converses amb l’Ajuntament. A més a més, el soci de Fun Segway critica que s’ha assabentat per la premsa que no li renovaran la llicència.\nLa majoria dels treballadors de la desena d’empreses que ofereixen el servei de lloguer d’aquest tipus de vehicles comparteixen aquesta impressió. Els empleats asseguraven ahir que no tenen constància d’aquesta decisió, però deien que seria “una mala idea”, que fins i tot podria comportar que els establiments on treballen haguessin de tancar. Descàrrega assegura que es posaran en contacte amb el consistori, perquè lamenta que no sap què fer amb les rutes que té programades els pròxims dies.\nMalgrat les queixes de les companyies que ofereixen aquests serveis, les restriccions entraran en vigor la setmana que ve. L’Ajuntament de Barcelona ha deixat clar que acompanyaran la mesura d’una campanya informativa, en la qual s’especificarà les condicions de circulació de cada tipus de vehicle, i a les sancions a les quals es poden enfrontar si incompleixen la regulació. Mentrestant, el consistori ha anunciat que intensificarà la presència de Guàrdia Urbana per augmentar la vigilància sobre els vehicles que no estiguin homologats.


Materials de matemàtiques: la Taptana | CAFÈ PEDAGÒGIC\n← La fortaleza de un bebé\nA la Lara (Aprenent amb les mans) ja la vam tenir, recentment, de convidada especial al Cafè Pedagògic parlant-nos de les matemàtiques (Aprenent matemàtiques amb les mans). Avui li he demanat que ens faci una presentació d’un material del qual em vaig enamorar quan vaig visitar el Projecte Integral Leon Dormido. És un material amb molt d’atractiu i un cert misteri. A l’article d’avui la Lara ens desvetlla com fer-lo anar.\nEn aquests dies d’estiu que ja gairebé han passat, quan la calor ens baixa el ritme, disposem de més temps buit, ens podem preguntar més sovint “… i ara que vaig?” i la creativitat es deixa veure amb més grandesa… des d’ aprenent amb les mans et faig la proposta d’un material de representació i càlcul que de ben segur t’encantarà i podràs compartir amb els teus fills grans o amics (recomanable a partir de 10 anys).\nEstic parlant d’un material que vaig conèixer en les formacions fetes amb Rebeca i Mauricio Wild directors del centre d’educació infantil, primària i formació continuada “Pesta” a Equador basat en l’amor, llibertat i límits dels processos de vida dels infants i que actualment treballan en un nou projecte anomenat “El León Dormido”. Us vull presentar La Taptana.\nTaptana Nikichik via Mercado Libre\nLa Taptana també anomenada ordinador de números, és un invent dels antics pobles d’equador. Existeixen diverses variants d’aquesta eina de càlcul, la que més fàcilment trobareu en la xarxa és el model Nikichik però avui us volia oferir aquesta altra variant molt interessant que proporciona vivències sensorials per acompanyar el desenvolupament del pensament reversible.\nTaptana via New Learning Culture\nLa majoria de vegades oferim als infants situacions o operacions de resolució directe. Donem dos nombres i han d’esbrinar que passarà si els sumem… oferir un resultat i pensar quins dos nombres s’han pogut unir per conformar-lo, és una operació inversa. Aquest tipus de reptes permeten conformar l’aparició del pensament reversible.\nUn dia una ballarina, que assistia a un curs de materials de matemàtiques, em va confessar que des de que practicava operacions amb la taptana havia millorat la seva capacitat de representació amb la dansa… ara podia resoldre de forma més senzilla imitar els moviments realitzats cap a la dreta a l’esquerra i desfer un determinat pas amb un bon nombre de moviments de principi a fi i de fi a principi.\nLa Taptana és un taulell de fusta dividit en dues parts separades per un solc longitudinal que fa d’eix de simetria. En cada part hi ha 9 solcs circulars que representen els nombres del 1 al 9 i un solc longitudinal en la part superior que representa el 0. L’ordre posicional dels nombres avança en forma espiral a banda i banda del taulell formant dos cargols simètrics.\nEn el marge dret i esquerra del taulell hi ha uns petits foradets on hi situarem l’ordre numèric de les boletes que emprarem (boleta verda=unitats, boleta blava= desenes, boleta vermella= centenes, boleta groga= unitats de mil). Si jo col·loco una boleta verda en la posició número 3, una boleta blava en la posició número 4 i una boleta vermella en la posició número 1. Hauré representat la quantitat 143.\nRepresentant dues quantitats a banda i banda les podré sumar o restar en funció si faig avançar les boletes pel taulell o les vaig retrocedir. Emprant el solc central podré realitzar fer multiplicacions i divisions… Com certament és diu, una imatge val més que mil paraules, us reenvio al meu blog materialsdematematiques.bolgspot.com i en l’apartat de càlcul centrat en l’etapa 7 -12 trobareu uns vídeos il·lustradors de les diferents operacions.\nSi no teniu el taulell el podeu dibuixar sobre una cartolina, diferents cereals us poden servir d’unitats, desenes, centenes i unitats de mil, i posant taps d’ampolla d’aigua a cada forat evitareu que les boletes o cereals us caiguin a terra contínuament o es belluguin pel taulell creant confusions.\nDesitjo que us ho passeu bé… i que el vostre entusiasme, incerteses, alegries i comprensions arribi a l’entorn tot donant-li un nou color.\nSi vols aprofundir en aquest material o en altres per treballar les matemàtiques amb les mans, has de saber que la Lara estarà a l’Escola Congrés-Indians durant aquest curs fent un curs d’acompanyament a les matemàtiques. Per tenir més informació sobre el curs pots clicar aquí o escriure un mail a l’escola (a8066516@xtec.cat).\nAquí un vídeo explicatiu de la Lara on podeu veure com es fa la suma a la taptana:\nOne thought on “Materials de matemàtiques: la Taptana”\n25 Novembre, 2015 a les 13:33\nEstic interessada en comprar una taptana. On la podria trobar??


Substàncies químiques que s’utilitzen principalment com a productes de neteja amb pH bàsic. En trobem als sabons de fregar el terra o els plats, els netejavidres, l’amoníac, els desembossadors, els llevataques, etc.\nCal manipular-los amb compte perquè són tòxics i molt corrosius. Es consideren residus especials.\nA l’hora de portar-los a la deixalleria, hem de tancar hermèticament els envasos i no barrejar el contingut de diferents productes perquè podria ser perillós.\nPodem reduir al mínim la quantitat de producte que utilitzem a l’hora de netejar i optar per productes ecològics, que són respectuosos amb el medi ambient i no són tòxics.\nSERTEGO s’encarrega de recollir les bases dipositades a les deixalleries i els classifica. Un cop reagrupats s’envien a l’empresa ECOIMSA.


L'exposició 10 anys de VxL: un tast! arriba a Berga - Consell Comarcal del Berguedà\nL’exposició 10 anys de VxL: un tast! arriba a Berga\nL’exposició 10 anys de VxL:…\nL’exposició “10 anys de VxL: un tast!” arriba a la capital del Berguedà tot continuant el seu recorregut per diferents poblacions de Catalunya. L’objectiu de la mostra és fer visible la riquesa i la diversitat de participants en el Voluntariat per la llengua i també de quina manera el programa s’ha estès a diferents àmbits de la societat al llarg d’aquests deu anys. Els sis plafons de l’exposició, que contenen imatges, informacions i dades del programa, es van mostrar per primer cop en l’acte central de celebració del desè aniversari que es va fer a Barcelona el passat 21 de novembre i ja s’ha pogut veure a Barcelona, Rubí, Granollers, Manresa i Igualada.\nLa mostra es pot visitar del 13 al 27 de maig a la Biblioteca Ramon Vinyes i Cluet de Berga, situada a la plaça Europa, i és oberta al públic en el mateix horari que la biblioteca: de dilluns a divendres, de 16 a 20.30 hores; dimecres, dijous i divendres, de 10 a 13.30 hores; i dissabte, de 10 a 14 hores.\nJunt amb l’exposició, hi ha també un Punt d’inscripció del Voluntariat per la llengua, on totes les persones interessades a participar-hi podran informar-se’n i inscriure-s’hi.\nVoluntariat per la llengua és un programa per practicar català a través de la conversa. Es basa en la creació de parelles lingüístiques formades per un voluntari aprenent, que en té coneixements bàsics i vol adquirir fluïdesa. El programa va néixer l’any 2003 i ja hi han passat gairebé 80.000 parelles. És un programa reconegut per la Unió Europa com una de les 50 millors pràctiques d’aprenentatge d’una llengua que s’estan portant a terme a la Unió Europea i ha estat adoptat per altres territoris com l’Aran, Perpinyà, Andorra, el País Valencià, les Illes Balears i, també, a Bolzano (Itàlia), Flandes (Bèlgica). Actualment la comarca del Berguedà compta amb una desena de parelles que es troben una dia a la setmana per conversar en català.\nMés informació del programa a www.vxl.cat\nNotícia sobre l’última formació de parelles lingüístiques la Berguedà: http://www.cpnl.cat/xarxa/cnlmontserrat/noticies.html?ID=10735\nCategoria: Català 15/05/2014\nAnteriorPrevious post:De la discapacitat a la diversitat funcional: recursos i mirades al BerguedàSegüentNext post:El Pavelló de Suècia es va omplir per reflexionar i debatre a la jornada “De la discapacitat a la diversitat funcional”


16.781 calafellencs són cridats a les urnes aquest diumenge 26 de juny | Ajuntament de Calafell\nEstàs a: Inici / Notícies i Galeries / Notícies / Diversos / 16.781 calafellencs són cridats a les urnes aquest diumenge 26 de juny\n16.781 calafellencs són cridats a les urnes aquest diumenge 26 de juny\nUn total de 16.781 calafellencs i calafellenques són cridats a les urnes aquest diumenge vinent, 26 de juny, per elegir el Congrés dels Diputats i el Senat de la dotzena legislatura espanyola. Podran exercir el seu dret de vot en algun dels nou col·legis electorals existents. És important tenir en compte que, recentment, hi ha hagut canvis d’ubicació de dos col·legis, que ja van aplicar-se en les passades eleccions al Parlament de Catalunya a les generals del passat mes de desembre.\nEn concret, les persones que a les municipals de l’any passat van votar a l’escola La Ginesta, ara han d’anar a l’Institut La Talaia (carrer Repòs 41 B); i les que van votar a les dependències de la regidoria de Benestar Social, ara han de fer-ho al local habilitat al Port (plaça del Port 1, local C1).\nAquests canvis, com altres que s’han fet en el passat, tenen la finalitat de descongestionar alguns col·legis per evitar les llargues cues que s’hi formaven i per acostar més els locals als votants, sobretot en els barris on la població ha crescut més.\nL’Ajuntament de Calafell té a disposició de la ciutadania un aplicatiu que permet consultar, des de la web municipal, quin col·legi electoral correspon a cada votant. N’hi ha prou d’introduir l’adreça de l’elector per veure sobre un mapa on ha d’anar per exercir el seu dret de vot. L’aplicatiu facilita també com arribar des de casa fins al local electoral, a peu o en vehicle, amb diferents formats cartogràfics. Cliqueu aquí.\nEn les eleccions d’aquest 26 de juny, els col·legis electorals seran els següents:\n–Institut La Talaia (carrer Repòs 41 B)


KurdisCat: ENKS es retira de l'oposició siriana davant el seu manifest masclisme i xovinisme àrab\nENKS es retira de l'oposició siriana davant el seu manifest masclisme i xovinisme àrab\nL'aliança de partits polítics opositors kurds al model d'autonomia democràtica impulsat a Rojava ha optat per trencar amb l'oposició siriana pro turca. Després de desenes de menyspreus i estira i arronsa, el Consell Nacional Kurd de Síria (ENKS, Encûmena Niştimanî ya Kurdî li Sûriyê) s'ha retirat de la Coalició Nacional Siriana (SNC per les sigles en anglès). L'ENKS va fundar-se el 26 d'octubre de 2011 al Kurdistan iraquià\nAvui l'ENKS ha anunciat la decisió davant la constitució, ahir, d'un govern opositor a l'ombra, encapçalat per Jawad Abu Hatab, que veta la presència de cap kurd. El suport de l'ENKS a la coalició siriana ja havia provocat notables diferències fins el punt que alguns partits van trencar amb el Consell i van constituir l'Aliança Nacional Kurda, més procliu a una entesa amb el model d'autonomia democràtica impulsat a Rojava pel Partit de l'Unió Democràtica (PYD) i el Moviment de la Societat Democràtica (Tev-Dem).\nHawaz Egid, representant de l'ENKS a Turquia, ha afirmat que "Qualsevol govern que no inclogui tots els components del poble sirià fracassarà." No només han estat vetats els kurds, el govern no inclou cap dona fet que també disgusta a l'ENKS que viu en una ambient on el PYD ha impulsat una forta feminització de la política.


Art contemporani, en bicicleta!\nArriba una nova edició molt especial de l’Art Bike Tour\nSi us agrada anar en bicicleta i teniu ganes de descobrir galeries i propostes artístiques a la ciutat, us fem una proposta que us fascinarà! Arriba una nova edició de l’Art Bike Tour: rutes en bicicleta per diverses galeries d’art de Barcelona. Els tours tenen el seu origen i final a la Fàbrica Moritz, on podeu aprofitar per fer una cerveseta i recuperar forces.\nLa ruta especial de Cap d’Any tindrà lloc el divendres 29 a les 16 h i consistirà en una visita guiada en anglès per dues galeries de l’Eixample. La segona, l’Art Bike Tour de Reis, serà el 4 de gener a les 11 h i recorrerà dues galeries de Sants-Montjuïc, amb visita guiada en català i castellà. A més, totes dues rutes inclouen una visita a l’Hipermerc’art i una xerrada per part de l’artista urbà Ibie (el divendres 29) i de l’il·lustrador Juanjo Sáez (el 4 de gener).\nI, per si no en teniu prou, heu de saber que, només per participar en les rutes, gaudireu d’un 10% de descompte en qualsevol de les obres de l’Hipermerc’art, la cita on trobareu més de mil peces originals de pintura, escultura, il·lustració i fotografia. També rebreu un obsequi: l’ampolla de Moritz Edició Limitada, l’etiqueta de la qual ha estat dissenyada per la il·lustradora japonesa Mari Ito. Feu ara la vostra reserva i aventureu-vos en una experiència artística i esportiva única!


La Natura a la Baixa Tordera: Algunes notícies per llegir 19-20/7/2017...\nRàdio Calella 20/7/2017\nUn jove de 18 anys va patir ahir al vespre un traumatisme cranoencefàlic després de llançar-se a l’aigua des de Les Roques de Calella. Va ser atès en un primer moment pels equips del SEM que es van desplaçar fins a la cala, l’únic tram del litoral calellenc on s’indica que no hi ha servei de socorristes. Immediatament va ser traslladar en helicòpter fins a l’Hospital de la Vall d’Hebron, on continua ingressat a l’espera de conèixer-ne l’evolució.\nPoliciaLocal Calella @PoliciaCalella 19 hHace 19 horas\nPlatja Rocagrossa tancada per aterratge d'helicopter i trasllat de ferit. Saltar des de les roques, pot ser molt perillós #precaució\n#Terremoto leve en NO de Mosqueroles.B a las 02:24. Detalles: http://weatheralert.overwall.es/terremotos/view/index.php?id=es2017ikgdp&loc=nw-mosqueroles.b?ref=twitter …\nInjecció de 2,4 milions per al sanejament a l’Alt Maresme\nEl Punt Avui 20/7/2017\nL’ACA confirma depuradores a dues urbanitzacions de Tordera, l’estació d’Arenys de Munt i el col·lector de Canet i Arenys de Mar\nTambé s’actuarà al nucli de Roques Blanques de Sant Pol\nImatge d’arxiu de la planta depuradora que tracta les aigües dels municipis d’Arenys de Mar, Arenys de Munt i Canet de Mar. L’ACA anuncia inversions al sistema Foto: T.M.\nL’Agència Catalana de l’Aigua (ACA), després d’uns llargs i agònics anys de sequera econòmica, va confirmar ahir en un comunicat una injecció de més de 2,4 milions d’euros per a diferents actuacions de sanejament a municipis de l’Alt Maresme. En concret, hi haurà diners per construir les esperades depuradores de les urbanitzacions Àgora Parc i Terra Brava de Tordera –al voltant d’1,2 milions i 1,1 milions, respectivament– i per a l’estació de bombament i impulsió del col·lector de sanejament en alta d’Arenys de Munt fins a la depuradora que tracta les aigües residuals dels dos Arenys i Canet de Mar. En aquest cas es tracta d’una obra a la qual el mateix conseller de Territori i Sostenibilitat, Josep Rull, ja es va comprometre el mes de maig en una visita institucional.\nD’altra banda, el consell d’administració de l’ACA hi ha afegit dues accions més amb una inversió més baixa que encara no s’ha facilitat: la redacció de l’estudi d’alternatives i el projecte constructiu del col·lector interceptor entre Canet i Arenys de Mar i el sanejament del nucli de Roques Blanques a Sant Pol de Mar.\nEn el cas de Tordera, l’anunci de la futura construcció de les dues depuradores pendents es va rebre ahir amb evident satisfacció. L’alcalde, Joan Carles Garcia (PDeCAT), va recordar que la reclamació del consistori per resoldre el sanejament de les urbanitzacions s’ha allargat 14 anys. A més, Garcia va admetre un sentiment agredolç quan fa memòria que precisament l’abocament d’aigües residuals al nucli de Terra Brava el va portar als jutjats acusat per la fiscalia de Medi Ambient: “Sempre vam defensar que les competències corresponien a l’ACA, com ja es va demostrar llavors i ara es rubrica.” L’alcalde, que va ser absolt dels càrrecs el febrer del 2012, confia que l’anunci de les obres es materialitzarà aviat: “Tan bon punt comencin em tindran allà comprovant que tot es fa com s’ha de fer.”\n2 depuradores pendents, la de Terra Brava i la d’Àgora Parc de Tordera, s’enduen la inversió més gran de l’ACA.\nL’ACA aprova el projecte per desviar el clavegueram d’Arenys de Munt directament a la depuradora\nRàdio Arenys 20/7/2017\nL’Agència Catalana de l’Aigua ha aprovat la redacció del projecte constructiu pel desviament del clavegueram d’Arenys de Munt directament a la depuradora sense passar per la nostra vila. Així ho va aprovar ahir el consell d’administració de l’òrgan supramunicipal en què es va acordar, també, destinar més de 2’4 milions d’euros en diverses actuacions al Maresme.\nFinalment, l’ACA ha donat llum verda a aprovar la modificació del projecte constructiu de l’estació de bombament i impulsor del col·lector de sanejament d’Arenys de Munt directament a la depuradora situada a Canet de Mar i que tracta les aigües residuals dels dos Arenys i Canet de Mar. De fet, en una visita a Arenys de Munt el conseller de Territori i Sostenibilitat, Josep Rull, ja es va comprometre a dur a terme aquesta actuació. Una reivindicació històrica de la nostra vila per evitar els problemes que pateix el clavegueram, ja que està saturat. L’alcaldessa, Annabel Moreno, destaca que és una molt bona notícia que, finalment, aquest projecte pugui ser una realitat, sobretot per evitar els reiterats episodis de vessaments i trencament dels emissors de la Riera.\nAra, l’ACA ha aprovat el conveni perquè el Consell Comarcal del Maresme s’encarregui de l’adjudicació de la redacció del projecte, amb els diners que posarà la Generalitat. De moment, però, no se sap encara quants diners pot costar tot el projecte.\nAl marge d’aquesta actuació pel nostre municipi, l’ACA confirma que construirà dues depuradores a Tordera i actuarà en el sanejament del nucli de les Roques Blanques a Sant Pol de Mar.\nLa modificació de l’ordenança de tinença d’animals es porta a ple la setmana que ve\nRàdio Arenys 19/7/2017\nArenys obligarà els propietaris dels gossos a netejar, tant les defecacions com els orins, que els seus animals facin a la via pública. Així mateix, prohibirà que els gossos facin les seves necessitats en els fanals així com en espais ja regulats com els parcs infantils, zones d’esbarjo i façanes. També es delimita l’entrada de gossos a les platges excepte en els espais autoritzats per decret d’alcaldia i degudament senyalitzats.\nLa modificació de l’ordenança de tinença d’animals ha estat consensuada amb tots els partits polítics i aquest pròxim dimarts es portarà a ple. Un dels aspectes que quedarà regulat, a partir d’ara, és que els propietaris de gossos hauran de netejar tant les defecacions com els orins que facin els seus animals a la via pública. Alhora, s’amplia la prohibició de fer les seves necessitats en fanals, a més dels parcs infantils, zones d’esbarjo i façanes. Així mateix, els agents de la Policia Local podran requerir la retirada de les deposicions i la neteja amb aigua dels orins de l’animal.\nUn altre dels aspectes que s’inclou a l’ordenança és que es prohibeix l’entrada dels animals a la platja, excepte en les hores autoritades per Decret d’Alcaldia a les zones delimitades i senyalitzades. Recordem que, fins ara, hi havia una moratòria aquesta normativa a l’espera de modificar el reglament.\nLa nova normativa també prohibeix practicar mutilacions als animals tal com estableix la Llei aprovada al Congrés dels Diputats el passat mes de març. Tampoc permet que els propietaris deixin dins els vehicles els animals més de 15 minuts amb temperatures superiors a 18 graus o més d’una hora amb tempures inferiors o iguals a 18. Els animals tampoc podran estar sols en balcons, patis o galeries entre les 10 de la nit i les 8 del matí o més de dues hores seguides a la resta de la franja horària.\nFinalment, els animals hauran d’anar lligats amb corretja per la via pública excepte aquells indrets delimitats i condicionats i es preveu que en un futur l’Ajuntament lliuri una placa censal identificativa.\nOna Malgrat @OnaMalgrat 1 hHace 1 hora\n303 persones voten a la primera jornada de consulta sobre l'àrea comercial d'Escultor Clarà: http://bit.ly/2vmtD3n #consulta #malgratdemar\nÀUDIO | Alguns dels primers votants opinen sobre la consulta que permetrà decidir el futur d'Escultor Clarà: http://www.ivoox.com/19905637\nCues en la 1a jornada de la consulta de Malgrat\nRàdio Palafolls 20/7/2017\nCues per votar en la consulta de Malgrat sobre l’àrea comercial. RP\nAvui Malgrat de Mar celebra la primera de les tres jornades de la consulta popular per decidir el futur de la zona comercial. En total estan cridats a votar més de 15.500 malgratencs que entre avui el matí, demà i demà passat es podran acostar a l’Ajuntament per participar-hi de 9 a 14h.\nLa votació s’ha desenvolupat amb normalitat i en només les dues primeres hores ja havien votat 119 persones. Durant tot el matí hi ha hagut un degoteig constant de ciutadans per participar en la consulta contestant la llarga pregunta que formula l’Ajuntament. Fins i tot en alguns moments la cua ha arribar fins al carrer.\nLa pregunta a la que han de respondre “Sí” o “No” és: Estàs d’acord que l’Ajuntament de Malgrat de Mar Modifiqui el planejament del sector Escultor Clarà per al desenvolupament i ús comercial de la zona?”\nMolts malgratencs han preferit guardar-se el seu posicionament. Dels que s’han atrevit, hi ha veus a favor i en contra.\nCaldrà una modificació del planejament per aixecar el projecte, i és precisament això el que es demana. L’assumpte haurà de passar després pel ple però el govern s’ha compromès a acceptar-ne el resultat i a votar en conseqüència.\nEl regidor de Participació Ciutadana, Ramir Roger, assegura que s’acceptarà el resultat sigui quin sigui el percentatge de participació. Malgrat de Mar, diu, és un municipi pràcticament sense tradició en participació ciutadana, pel que de moment se’n fa una valoració positiva.\nHi poden participar els majors de 16 anys inscrits en el padró municipal de Malgrat. El dissabte es preveu que sigui el dia fort de la consulta, pel que s’amplia l’horari de 9 a 8 del vespre i s’habilitaran 4 punts: l’Ajuntament, el Centre Cívic del Castell i La Verneda, Can Feliciano i a l’Arxiu Municipal.\nLa consulta decidirà si l’antic espai on s’hi havia projectat l’Àrea Residencial Estratègica s’hi aixecarà un complex comercial amb establiments -dels quals de moment només sona el nom de Decathlon- i una zona de 260 habitatges.\nEl resultat es coneixerà provisionalment el dissabte al vespre i els definitius es tindran entre dimarts i dimecres.\nUn estudi de l’ONG Greenpeace alerta de la pressió urbanística que pateix el litoral del Maresme\nEl litoral del Maresme ( Font : Greenpeace Espanya )\nSegons l’escrit, la franja del litoral entre Mataró i Malgrat de Mar és de les zones més exposades a aquest problema dins el territori espanyol\nL’estudi, que porta el nom de “Protecció a tota costa”, adverteix que aquest fenomen suposa la destrucció d’espais naturals o la contaminació per l’activitat realitzada primera línia de mar. Mariajo Caballero, responsable de l’àrea de campanyes de Greenpeace Espanya, ha explicat que patir aquest tipus de pressió a litorals com el nostre suposa tota una sèrie de conseqüències negatives.\nL’impacte del canvi climàtic també comença a fer-se notar en la pujada del nivell del mar. A Malgrat de Mar s’ha arribat a un punt on el mar s’està menjant algunes cases i, per protegir-les, s’ha necessitat col·locar línies de pedres a la platja. Segons Caballero, aquest és un greu problema per un país que fonamenta gran part de la seva economia en l’activitat que genera el turisme.\nSegons l’estudi, la conseqüència més alarmant del canvi climàtic és la pujada del nivell del mar i la consegüent desaparició de platges, un problema habitual en certes zones del Maresme. Per aquest motiu, avisen que cal blindar aquests espais.\nEtiquetes de comentaris: aigua, costa, espais-Arenys de Mar, espais-Malgrat de Mar, espais-Roca Grossa (Calella), espais-Tordera, exòtics, geologia, infrastructures, mamífers, notícies, turisme, urbanisme


Ajornen l'Eurocopa fins el 2021\nAleksander Ceferin, president de la UEFA.\nEs disputarà un any després del previst a causa del coronavirus\nActualitzada 17/03/2020 a les 13:48\nL'Eurocopa del 202o es disputarà a l'estiu del 2021. Així ho ha determinat la UEFA en una reunió que s'ha desenvolupat aquest migdia i on el tema més calent era el campionat de seleccions, que s'ajorna a causa del coronavirus.\nAmb aquest escenari, sembla que cobra més força el fet que la resta de campionats, com lligues nacionals o competicions europees, entre d'altres, es puguin acabar disputant sempre pendents de com evoluciona la crisi del COVID-19.\nLes 55 federacions ja coneixen l'esmentada decisió.\n#1 Purificación Alcantara Ortiz\nYo pido día a día minuto a minuto que todo el mundo esté en sus casas para que esto se pueda limpiar de una vez por favor que de ser todo el mundo en sus casas nosotros lo hacemos\nComenta el contingut : Ajornen l'Eurocopa fins el 2021